लाइसेंस बनवाने के लिए व्यापारियों ने सौंपा ज्ञापन
बांदीकुई | व्यापारएसोसिएशन बांदीकुई ने एसडीएम को ज्ञापन देकर व्यापारियों के लिए आरटीएएल लाइसेंस बनवाने की मांग की है। एसोसिएशन के अध्यक्ष भगवान सहाय चौधरी ने ज्ञापन में बताया कि नई मंडी बांदीकुई मंडी यार्ड के बाहर व्यापारी तेल मिल अन्य लाइसेंस से जुडे़ कारोबार करते हैं। सरकार ने तेल, तिलहन, दाल दलहन को आवश्यक वस्तु अधिनियम में स्टाक सीमा में लिया है। जबकि यहां कुछ फर्मों के पास आरटीएएल लाइसेंस नहीं है। उन्होंने बताया कि सरकार ने मंडियों में शिविर लगाकर लाइसेंस बनाने की सूचना दी है। ऐसे में उन्होंने एसडीएम से मंडी यार्ड में कैंप लगाकर आरटीएएल लाइसेंस जारी करवाने की मांग की है।
hin_Deva hin_Deva